Nicolas Prost
Nicolas Prost (Saint-Chamond, 1981. augusztus 18. –) francia autóversenyző, a volt Formula–1-es versenyző, Alain Prost fia. 2014 és 2018 között a Formula–E-ben versenyzett.

Pályafutása

Kezdetek 
2006-ban csatlakozott a Formula 3-ban szereplő Racing Engineering csapatához, ahol a bajnokság végén a negyedik helyet szerezte meg. A szezon során hétszer állt dobogóra, egyszer győzött is, valamint ő lett a legjobb újonc a bajnokságban. A következő évben szintén ugyanebben a bajnokságban indult, és ezúttal már szerzett 2 győzelmet, 1 pole-pozíciót, valamint ezenkívül még hétszer állhatott dobogóra, így a szezon végén a harmadik lett a bajnokságban. 2008-ban csatlakozott a Bull Racinghez az Euroseries 3000 bajnokságban, ahol 2 győzelmet is szerzett.

Emellett a 2007-08-ban A1 GP szezon versenyein is indult, ahol ismét felhívta magára a figyelmet.

Le Mans-i 24 órás verseny 

2007-t a Le Mans-i 24 órás versenyeken is elindult és rögtön első versenyén a tizedik (kategóriájában ötödik) helyen végzett társaival (GT1). 2009-ben először indul az LMP1 kategóriában a Speedah Racing Team Sebah autójával. A futamon remekül versenyzett, folyamatosan az ötödik és nyolcadik helyen haladt, de az autó problémája miatt végül csak 14.-ek lettek. 2010-től a Rebellion Racing versenyzője lett, de első Le-mans-i versenyükön nem értek célba. 2011-ben csapattársaival Janival és Bleekemolen-nel a hatodik helyen értek végeztek.

A 2012-es versenyen ezt is felül tudták múlni, ezúttal épphogy lemaradtak a dobogóról és végül a negyedik helyen intették le őket. 
A következő 24 órás 2013-ban nem volt sikeres számukra, végül összesítésben csak a 37.-ek lettek.

2014-ben az LMP1 kategóriát kettéosztották (hibrid és nem hibrid autók), így csak a kategória győzelmet tudták megszerezni (LMP1-L), összesítésben megint csak a negyedik helyre tudták behozni az autót. A következő két évben (2015, 2016) összesítésben már csak egy 23. és 29. helyet tudtak felmutatni, és 2016-ban bejelentette a csapat, hogy a következő évtől már az LMP2 kategóriában indulnak el a versenyeken. Prost ebben az évben új csapattársakat is kapott Bruno Senna és Julien Canal személyében, de ezúttal sem sikerült túl jól a verseny számára, mivel végül csak 16.-ak lettek.

Formula–1 

Prost először a Renault csapatnál vezethetett először Formula–1-es versenyautót 2010-ben.
A teszt során sikerült lenyűgöznie a csapatot, mivel aznapi ellenfelénél több mint 2 másodperccel jobb időt sikerült futnia. 

2011-ben már Lotus csapat autóját (ez a csapat vásárolta fel a Renault-t) vezethette néhány teszten, illetve városi bemutatón. 2012-ben szintén ezzel a csapattal vehetett rész az Abu-Dhabi-ban megrendezett fiatal pilóták tesztjén. Ennek köszönhetően a következő évben (2013) már előléptették teszt és fejlesztőpilótává a csapatnál. 

2014-ben is ugyanezt a pozíciót töltötte be, bár versenyhétvégén soha nem ülhetett végül autóba.

Eredményei

Teljes Formula–E eredménylistája 

† A versenyt nem fejezte be, de helyezését értékelték, mert a versenytáv több, mint 90%-át teljesítette.
^ FanBoost

Le Mans-i 24 órás autóverseny

Teljes FIA World Endurance Championship eredménysorozata 

† A versenyt nem fejezte be, de helyezését értékelték, mert a versenytáv több, mint 90%-át teljesítette.

Források
 Driverdb honlap

Formula–E
Francia autóversenyzők
1981-ben született személyek
Élő személyek